CELEX: 42019D0163
Language: hu
Date: 2019-02-01 00:00:00
Title: A tagállamok kormányai képviselőinek (EU, Euratom) 2019/163 határozata (2019. február 1.) a Törvényszék bíráinak kinevezéséről

4.2.2019   
               
               
                  HU
               
               
                  Az Európai Unió Hivatalos Lapja
               
               
                  L 32/5
               
            
         A TAGÁLLAMOK KORMÁNYAI KÉPVISELŐINEK (EU, Euratom) 2019/163 HATÁROZATA
         (2019. február 1.)
         a Törvényszék bíráinak kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 254. és 255. cikkére,
         tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
         mivel:
         
                     (1)
                  
                  
                     A Törvényszék huszonhárom bírájának hivatali ideje 2019. augusztus 31-én lejár. Ezért a 2019. szeptember 1-jétől2025. augusztus 31-ig tartó időszakra bírákat kell kinevezni e tisztségek betöltésére.
                  
               
                     (2)
                  
                  
                     Stéphane GERVASONI, Marijana KANCSEVA, Alexander KORNEZOV, Ulf ÖBERG, Inga REINE és Fredrik SCHALIN megbízatásának megújítását javasolták.
                  
               
                     (3)
                  
                  
                     Ezenfelül az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszék bíráinak száma 2019. szeptember 1-jétől tagállamonként kettő. Az említett rendelet 2. cikkének c) pontja oly módon határozza meg a 2019. szeptember 1-jei hatállyal kinevezett kilenc további bíró hivatali idejét, hogy a szóban forgó hivatali idő vége összhangban legyen a Törvényszék 2022. szeptember 1-jén és 2025. szeptember 1-jén esedékes részleges megújításával.
                  
               
                     (4)
                  
                  
                     Mirela STANCU-t és Laurent TRUCHOT-t jelölték a Törvényszék további bírói tisztségeinek betöltésére.
                  
               
                     (5)
                  
                  
                     Az Európai Unió működéséről szóló szerződés 255. cikkével létrehozott bizottság véleményt nyilvánított Stéphane GERVASONI-nak, Marijana KANCSEVA-nak, Alexander KORNEZOV-nak, Ulf ÖBERG-nek, Inga REINE-nek, Fredrik SCHALIN-nak, Mirela STANCU-nak és Laurent TRUCHOT-nak a bírói feladatok Törvényszéken történő ellátására való alkalmasságáról,
                  
               ELFOGADTÁK EZT A HATÁROZATOT:
         
            1. cikk
            
               (1)   A tagállamok kormányainak képviselői a 2019. szeptember 1-jétől2025. augusztus 31-ig tartó időszakra az alábbi személyeket a Törvényszék bíráivá nevezik ki:
               
                           —
                        
                        
                           Stéphane GERVASONI,
                        
                     
                           —
                        
                        
                           Marijana KANCSEVA,
                        
                     
                           —
                        
                        
                           Alexander KORNEZOV,
                        
                     
                           —
                        
                        
                           Ulf ÖBERG,
                        
                     
                           —
                        
                        
                           Inga REINE,
                        
                     
                           —
                        
                        
                           Fredrik SCHALIN,
                        
                     
                           —
                        
                        
                           Laurent TRUCHOT.
                        
                     
            
               (2)   A tagállamok kormányainak képviselői a 2019. szeptember 1-jétől2022. augusztus 31-ig tartó időszakra Mirela STANCU-t a Törvényszék bírájává nevezik ki.
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2019. február 1-jén.
            
               
                  az elnök
               
               L. ODOBESCU
            
         
         
            (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).